คือปกติเป็นคนที่ประจำเดือนมาบ้างไม่มาบ้างค่ะ คือบางเดือนก็มาน้อย บางเดือนก็มาเยอะ บางเดือนไม่มาเลย เว้นไป1เดือนหรือ2เดือนก็มีค่ะ เป็นแบบนี้บ่อยๆ แต่ครั้งนี้3เดือนแล้วประจำเดือนก็ยังไม่มา รู้สึกอึดอัดมากค่ะ แต่มีอาการคือ ปวดท้องน้อยจี๊ดๆค่ะ เป็นบางครั้งไม่ค่อยบ่อย ตกขาวมีสีขาวขุ่นๆมีกลิ่นเหม็น เป็นบางวันค่ะ ปวดหลังช่วงล่างแล้วก็เอวค่ะ ปวดท้องเหมือนปวดอุจจาระแต่ก็ไม่ถ่ายค่ะ กรณีแบบนี้เป็นอะไรหรอคะ แล้วมีโอกาสท้องมั้ย ประจำเดือนมาล่าสุดช่วงต้นเดือนกุมภาค่ะ
สวัสดีค่ะ @การขาดประจำเดือน สามารถเกิดได้จากหลายสาเหตุ เช่น การตั้งครรภ์, ภาวะเครียด, การเจ็บป่วยทางร่างกายต่างๆ, ภาวะไข่ไม่ตก, การมีถุงน้ำรังไข่หรือกลุ่มอาการของพีซีโอ, การทำงานของต่อมไทรอยด์ผิดปกติ, พยาธิสภาพที่ต่อมใต้สมอง ผลข้างเคียงของยาคุมกำเนิด เป็นต้น @ส่วนอาการปวดท้องน้อย สามารถเกิดได้จากหลายสาเหตุ ได้แก่ ปวดจากกล้ามเนื้ออักเสบ ปวดประจำเดือน เนื้องอกที่มดลูกหรือรังไข่ กระเพาะปัสสาวะอักเสบ ลำไส้อักเสบ เป็นต้น @แนะนำให้ Donut_Aronat @ทดสอบการตั้งครรภ์ดูนะคะ ว่าตั้งครรภ์หรือไม่ หากไม่ตั้งครรภ์ และยังขาดประจำเดือนต่อเนื่อง แนะนำให้ไปพบแพทย์เพื่อตรวจวินิจฉัยโรคค่ะ